Up-236/00
Natisni
Opravilna št.:
Up-236/00
Datum odločitve:
4. 10. 2001
ECLI:
ECLI:SI:USRS:2001:Up.236.00
Akt:
Stroški postavitve začasne zastopnice pooblaščene za sprejem pisanj v zadevah Up-236/00, Up-237/00, Up-238/00, Up-239/00, Up- 240/00, Up-241/00 in Up-25/98
Izrek:
Stroški postavitve začasne zastopnice pooblaščene za sprejem pisanj v zadevah Up-236/00, Up-237/00, Up-238/00, Up-239/00, Up- 240/00, Up-241/00 in Up-25/98 bremenijo proračun Ustavnega sodišča.

Odvetnici A. A. se priznajo stroški zastopanja v višini 9342 SIT. Znesek v višini 9342 SIT se nakaže na tekoči račun št. 17000- 0000026906 Odvetniške pisarne B., B., B. d.n.o. - o.p., C. C., Ljubljana.
Evidenčni stavek:
Ustavno sodišče je začasni zastopnici za opravljene storitve priznalo 20 točk za pripravo dveh kratkih dopisov po četrti točki tarifne številke 33 Odvetniške tarife ter znesek v višini 7200 SIT za izdatke za poštne storitve po 15. členu Odvetniške tarife.
Znesek priznanih stroškov, vključno z davkom na dodano vrednost, v skupni višini 9342 SIT, se izplača iz sredstev sodišča in nakaže na račun odvetniške pisarne.
Geslo:
Pritožnik iz tujine.

Ustavno sodišče, pooblaščenec za sprejem pisanj.

Stroški postopka pred Ustavnim sodiščem
Pravna podlaga:
Zakon o pravdnem postopku (ZPP), 146. čl.

Zakon o upravnem sporu (ZUS), 16. čl.

Zakon o Ustavnem sodišču (ZUstS), 6., 34. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
7. 7. 2000
Vrsta odločitve:
sklep
Vrsta rešitve:
ustavitev
Dokument:
US20984
Up-236/00
4.10.2001
Na podlagi 6. člena in 34. člena Zakona o Ustavnem sodišču (Uradni list RS, št. 15/94) v zvezi s prvim odstavkom 146. člena Zakona o pravdnem postopku (Uradni list RS, št. 26/99) izdajam S K L E P
1. Stroški postavitve začasne zastopnice pooblaščene za sprejem pisanj v zadevah Up-236/00, Up-237/00, Up-238/00, Up-239/00, Up- 240/00, Up-241/00 in Up-25/98 bremenijo proračun Ustavnega sodišča.
2. Odvetnici A. A. se priznajo stroški zastopanja v višini 9342 SIT.
3. Znesek v višini 9342 SIT se nakaže na tekoči račun št. 17000- 0000026906 Odvetniške pisarne B., B., B. d.n.o. - o.p., C. C., Ljubljana.
O b r a z l o ž i t e v
1. Ustavno sodišče je v skladu s prvim odstavkom 146. člena Zakona o pravdnem postopku (Uradni list RS, št. 26/99 - ZPP) in s 16. členom Zakona o upravnem sporu (Uradni list RS, št. 50/97 in št. 65/97-popr. - ZUS), v zvezi s 6. členom Zakona o Ustavnem sodišču (Uradni list RS, št. 15/94 - v nadaljevanju ZustS), s sklepom št. Up-236/00 z dne 13.3.2001 odvetnico A. A. imenovalo za začasno zastopnico pooblaščeno za sprejem pisanj za pritožnika v ustavnih pritožbah št. Up-236/00, Up-237/00, Up-238/00, Up- 239/00, Up-240/00, Up-241/00 in Up-25/98.
2. Ustavno sodišče je pritožniku v ZRJ preko začasne zastopnice vročilo sklep o obveznosti imenovanja pooblaščenca za sprejem pisanj v Republiki Sloveniji in sklepe, s katerimi so bile zavržene ustavne pritožbe v zgoraj navedenih zadevah.
3. Začasna zastopnica je Ustavnemu sodišču predložila stroškovnik, v katerem je za navedena opravila priglasila stroške v višini 42 840 SIT, po 50 točk za posamezno vročitev sklepa ter davek na dodano vrednost.
4. Vročitev sklepa ni posebna postavka Odvetniške tarife (Uradni list RS, št. 7/95, 49/2000 in 57/2000), zato je Ustavno sodišče opravila, ki jih je naložilo začasni zastopnici, samo opredelilo v skladu z določbami Odvetniške tarife. Ustavno sodišče je začasni zastopnici za opravljene storitve priznalo 20 točk za pripravo dveh kratkih dopisov po četrti točki tarifne številke 33 Odvetniške tarife ter znesek v višini 7200 SIT za izdatke za poštne storitve po 15. členu Odvetniške tarife. Znesek priznanih stroškov, vključno z davkom na dodano vrednost, v skupni višini 9342 SIT, se izplača iz sredstev sodišča in nakaže na račun odvetniške pisarne B., B., B. d.n.o.
Predsednica senata:
Milojka Modrijan